ບັນ​ຫາ​ຍາກ​ຈົນ ເຮັດ​ໃຫ້​ເຍົາ​ວະ​ຊົນ​ລາວ ພາ​ກັນ​ປະ​ລະ​ການ​ຮຽນ​ໜັງ​ສື
ເຈົ້າ​ໜ້າ​ທີ່​ຂັ້ນ​ສູງໃນ​ກະ​ຊວງ​ສຶກ​ສາ​ທິ​ການ ແລະ​ກິ​ລ​າ ໄດ້​ຢືນ​ຢັນ​ວ່າ ບັນ​ຫາ​ຍາກ​ຈົນ​ຂອງ​ປະ​ຊາ​ຊົນ​ລາວ ​ໃນ​ເຂດ​ຊົນ​ນະ​ບົດ​ນັ້ນ​ ໄດ້​ກາຍ​ເປັ​ນ​ສາ​ເຫດ​ສຳ​ຄັນ​ທີ່​ເຮັດ​ໃຫ້​ເຍົາ​ວະ​ຊົນ​ລາວ ໄດ້​ພາ​ກັນ​ປະ​ການ​ຮຽນ​ໜັງ​ສື​ເພີ້ມ​ຂຶ້ນ​ນັບ​ມື້. 
ບັນຫາຍາກຈົນເຮັດໃຫ້ເຍົາວະຊົນລາວ ພາກັນປະລະການຮຽນໜັງສືເພີ້ມຂຶ້ນນັບມື້ ໂດຍສະເພາະແມ່ນເວົາວະຊົນໃນຊົນນະບົດ ທີ່ປະລະການຮຽນ ຍັງໄດ້ພາກັນເດີນທາງ ໄປລັກລອບເຮັດວຽກໃນໄທເພີ້ມຂຶ້ນເລື້ອຍໆ ເຈົ້າໜ້າທີ່ຂັ້ນສູງໃນກະຊວງສຶກສາທິການ ແລະກິລາ ໄດ້ຢືນຢັນວ່າ ບັນຫາຍາກຈົນ ຂອງປະຊາຊົນລາວ ໂດຍສະເພາະແມ່ນໃນເຂດຊົນນະບົດນັ້ນ ໄດ້ກາຍເປັນສາເຫດ ສຳຄັນທີ່ເຮັດໃຫ້ເຍົາວະຊົນລາວ ໄດ້ພາກັນປະການຮຽນໜັງສືເພີ້ມຂຶ້ນນັບມື້ ຊຶ່ງຈາກ ການສຳຫຼວດໃນສົກຮຽນປະຈຳປີ 2018 ຫາ 2019 ທີ່ຜ່ານມານັ້ນພົບວ່າມີເຍົາວະຊົນ ລາວ ປະການຮຽນໃນລະດັບປະຖົມ ມັດທະຍົມຕົ້ນ ແລະມັດທະຍົມປາຍໃນອັດຕາສະ ເລ່ຍ 2 ເປີເຊັນ ກັບ 7 ເປີເຊັນ ແລະ 8 ເປີເຊັນ ຕາມລຳດັບ ນອກຈາກນັ້ນ ການສຳຫຼວດຍັງພົບດ້ວຍວ່າການພັດທະນາຊັບພະຍາກອນມະນຸດໃນ ລາວຍັງບໍ່ສອດຄ້ອງ ແລະບໍ່ຕອບສະໜອງກັບຄວາມຕ້ອງການຕົວຈິງ ທາງໃນພາກລັດ ແລະເອກກະຊົນ ຊຶ່ງມີສາເຫດມາຈາກການທີ່ສະຖາບັນການສຶກສາຊັ້ນສູງຂອງລັດ ແລະເອກກະຊົນໃນລາວບັງບໍ່ສາມາດ ພັດທະນາຫລັກສູດການຮຽນການສອນໄດ້ທັນ ກັບສະພາບການພາຍໃນ ແລະນອກປະເທດທີ່ ປ່ຽນແປງຢ່າງໄວວາ ໂດຍສະເພາະ ແມ່ນການພັດທະນາຊັບພະຍາກອນມະນຸດ ເພື່ອສະໜອງໃຫ້ກັບການບໍລິຫານງານທີ່ ທັນສະໄໝ ໃນພາກລັດ ແລະການຜະລິດສິນຄ້າຕ່າງໆຈະຕ້ອງໄດ້ຮັບການພັດທະນາ ຢ່າງຮີບດ່ວນ ດ້ວຍການສົ່ງເສີມໃຫ້ເຍົາວະຊົນລາວໄດ້ຮຽນໃນສາຍວິຊາຊີບໃຫ້ຫຼາຍ ກວ່າການຮຽນໃນສາຍສາມັນ ດັ່ງເຈົ້າໜ້າທີ່ຂັ້ນສູງ ໄດ້ຢືນຢັນວ່າ ທາງດ້ານທ່ານນາງຂັນທະລີ ສີລິພົງພັນ ປະທານຄະນະກວດກາໃນກະຊວງສຶກສາທິ ການ ແລະກິລາ ຖະແຫຼງຢືນຢັນວ່າການທຸດຈະລິດໃນດ້ານການສຶກສາທີ່ເກີດຂຶ້ນຢ່າງ ກວ້າງຂວາງເປັນສາເຫດສຳຄັນທີີ່ເຮັດໃຫ້ການສຶກສາໃນລາວມີຄຸນນະພາບຕ່ຳ ແລະ ໄດ້ສົ່ງຜົນກະທົບຕໍ່ການພັດທະນາຊັບພະຍາກອນມະນຸດໃນລາວທີ່ຖືວ່າມີຄຸນນະພາບ ຕ່ຳສຸດໃນກຸ່ມອາຊຽນດ້ວຍກັນ ໂດຍການທຸດຈະລິດການການສຶກສາໃນລາວ ມີທັງ ການປອມໃນໃບປະກາດຊະນີຍະບັດການສຳເລັດການສຶກສາ ທັງໃນລະດັບມັດທະ ຍົມ ປະລິນຍາຕີ ປະລິນຍາໂທ ແລະວິຊາຊີບຊັ້ນສູງ ໂດຍເມື່ອສົມທົບດ້ວຍການຫຼິ້ນ ພັກຫຼິ້ນພວກ ແລະການຊື້ຕຳແໜ່ງໃນວົງການພະນັກງານຂອງລັດຖະບານໄດ້ເກີດ ຂຶ້ນໃນພາກສ່ວນທົວປະເທດ ຈຶ່ງໄດ້ສົ່ງຜົນກະທົບເຮັດໃຫ້ການຈັດຕັ້ງປະຕິບັດວຽກ ງານຕ່າງໆຂອງລັດຖະບານລາວ ບໍ່ສາມາດບັນລຸເປົ້າໝາຍໄດ້ຕາມແຜນການທີ່ວາງ ໄວ້ ເນື່ອງຈາກພະນັກງານຂອງລັດບໍ່ມີຄວາມຮູ້ ຄວາມສາມາດໃນການປະຕິບັດງານ ຕົວຈິງນັ້ນເອງ ສ່ວນເຈົ້າໜ້າທີ່ຂັ້ນສູງຂອງສະຫະພາບຢູໂຣບໃນລາວ ກໍຢືນຢັນວ່າ ສປປ ລາວ ຖືກ ຈັດໃຫ້ຢູ່ອັນດັບທີ 2 ໃນຖານະທີ່ມີຈຳນວນພະນັກງານລັດຕໍຈຳນວນປະຊາກອນລາວ ຄິດເປັນສັດສ່ວນທີ່ສູງສຸດຂອງອາຊຽນໂດຍເປັນຮອງພຽງແຕ່ປະເທດບຣູນາຍເທົ່ານັ້ນ ກໍຄືລາວມີພະນັກງານລັດທັງໝົດ 184,870 ຄົນ ຄິດເປັນສັດສ່ວນພະນັກງານລັດ 1 ຄົນ ຕໍ່ປະຊາກອນລາວ 37 ຄົນ ໃນຂະນະທີ່ເກນມາດຕະການຂອງອາຊຽນ ຢູ່ທີ່ສັດ ສ່ວນ 1 ຕໍ່ 50 ຄົນ ແລະຈຳນວນພະນັກງານຂອງລັດຖະບານລາວດັ່ງກ່າວນີ້ຍັງບໍ່ລວມ ເຖິງພະນັກງານລັດວິສາຫະກິດ ທະຫານ ແລະຕຳຫຼວດ ທີ່ມີຈຳນວນຫຼາຍກວ່າ 1 ແສນ ຄົນໃນທົ່ວປະເທດລາວ ແຕ່ຢ່າງໃດ ທາງດ້ານກະຊວງແຮງງານຂອງໄທລາຍງານວ່າ ໃນປັດຈຸບັນມີແຮງງານສັນຊາດລາວ ທີ່ເຮັດວຽກໃນໄທຢ່າງຖືກຕ້ອງຕາມກົດໝາຍຈຳນວນທັງໝົດ 277,845 ຄົນ ຊຶ່ງໃນນີ້ ແບ່ງເປັນແຮງງານລາວທີ່ໄດ້ຜ່ານການພິສູດສັນຊາດ ແລະຂຶ້ນທະບຽນເຮັດວຽກໃນໄທ ຢ່າງຖືກຕ້ອງ 105,364 ຄົນ ແລະເຂົ້າມາເຮັດວຽກໃນໄທ ໂດຍຜ່ານບໍລິສັດຈັດຫາງານ ທີ່ທາງການລາວໄດ້ໃຫ້ການຮັບຮອງເພື່ອໃຫ້ຈັດສົ່ງແຮງງານລາວເຂົ້າມາເຮັດວຽກໃນ ໄທຈຳນວນ 172,481 ຄົນ ແລະຍັງຈະເພີ້ມຂຶ້ນອີກ 8,000 ກວ່າຄົນໃນທ້າຍປີ 2019 ນີ້ ແຕ່ຢ່າງໃດກໍຕາມ ເຄື່ອຄ່າຍເພື່ອໃຫ້ການຊ່ວຍເຫຼືອແກ່ແຮງງານຕ່າງດ້າວໃນໄທ ກໍ ໄດ້ປະເມີນວ່າມີແຮງງານລາວ ຫຼາຍກວ່າ 6 ແສນຄົນຢູ່ໃນໄທ ໜາຍຄວາມ ວ່າມີແຮງ ງານລາວທີ່ລັກລອບເຮັດວຽກໃນໄທໂດຍຜິດກົດໝາຍຈຳນວນຫຼາຍ ກວ່າ 330,000 ຄົນໃນປັດຈຸບັນ ແລະເກີນກວ່າ 60 ເປີເຊັນ ຄຶແຮງງານລາວເພດຍິງ ຈຶ່ງມີຄວາມສ່ຽງ ສູງທີ່ຈະຕົກເປັນເຫຍື່ອຂອງການຄ້າມະນຸດ ໂດຍສະ